એગ્રીકલ્ચરલ સાયન્સમાં બેચલર ડિગ્રી સુધીનો તેમણે અભ્યાસ કરેલો છે. ૧૯પ૭માં વસંતપંચમીના દિવસે તેમણે યોગીજી મહારાજ પાસેથી પાર્ષદ દીક્ષા અને બાદમાં મુંબઈમાં સાધુ દીક્ષા લીધી અને તેમનું નામ કેશવજીવનદાસ સ્વામી રાખવામાં આવ્યં હતું. ૧૯૬૧થી લગભગ છ વર્ષ સુધી સંસ્થાના મુંબઈના મંદિરનો વહીવટ તેઓ સંભાળતા હતા. યોગીજી મહારાજે મુંબઈમાં સૌના મહંત તરીકે તેમને મૂક્યા બાદ તેઓ મહંત સ્વામી તરીકે જાણીતા થયા. દાયકાઓથી તેઓ પ્રમુખસ્વામીની નજીક રહી સંસ્થાની જવાબદારી વહન કરવામાં મદદરૂપ થઈ રહ્યા હતા. અંગ્રેજી, હિન્દી અને ગુજરાતી ભાષા પર તેમનું સારું પ્રભુત્વ છે અને તેઓ શાસ્ત્રોના ઊંડા અભ્યાસુ છે.